EkBass/fiwiki-20250220-pages-articles huggingface dataset:
Rikhard Mäkinen

Emil Richard (Rikhard) Mäkinen (26. syyskuuta 1875 Pornainen – 21. heinäkuuta 1944 Uskela) oli suomalainen säveltäjä, kanttori-urkuri ja musiikinopettaja, ystäviensä mukaan "Uskelan Bach". ==Henkilöhistoria== Mäkisen vanhemmat olivat maanviljelijä Johan Ruskeepää ja Helena Henrika Krouvari ja puoliso vuodesta 1906 Hilma Maria Knuuttila. Hän kävi Helsingin lukkari-urkurikoulun 1898-1902 ja opiskeli sävellystä Helsingin musiikkiopistossa muun muassa Erkki Melartinin johdolla. Mäkinen toimi Uskelan kanttori-urkurina 1905-1944 ja laulunopettajana Salon yhteiskoulussa 1906-1912 ja Salon maamieskoulussa 1908-1910. Salon orkesterinjohtajana hän toimi 196-1917 ja nuorisokuoron johtajana Salo-Uskelassa 1908-1944. Hän toimi myös konsertoivana urkutaiteilijana, säestäjänä ja musiikkikriitikkona. Director cantus -arvonimi myönnettiin Mäkiselle vuonna 1920. ==Taiteellinen tuotanto== Mäkisen sävellyksiä ovat muun muassa seuraavat: * oratoriot Lunastus (1930, kantaesitys Helsingissä 1933) ja Lupaus (1943) * kantaatit Nuorukainen (1916), Viimeinen tuomio (1922), Juhlakantaatti (1923), Jeesus asettaa myrskyn (1926) ja Bartimeus (1929) * johdantovuorolauluja kirkkovuoden juhla- ja rukouspäiville * kolminaisuusylistys soololle, sekakuorolle ja uruille (1917-1918) * useita kymmeniä motetteja ja hengellisiä lauluja sekä yksinlauluja * urkusävellyksiä kuten sonaatti, alkusoitto, fuuga, kolme fantasiaa, kaksi sarjaa koraalimuunnelmia, seitsemän urkukoraalia ja koraalialkusoittoja * orkesterisävellyksiä. Mäkinen toimitti useita vihkoja Siionin sävelmiä -kokoelmaan. Suomen evankelis-luterilaisen kirkon virsikirjan virsi numero 319, Sä kuljet seurassa Jeesuksen, jonka sanoitti August Verner Jaakkola, on Mäkisen säveltämä. ==Lähteet== Luokka:Suomalaiset musiikkipedagogit Luokka:Suomalaiset taidemusiikin säveltäjät Luokka:Suomalaiset urkurit Luokka:Orkesterinjohtajat Luokka:Suomalaiset kuoronjohtajat Luokka:Suomalaiset musiikkikriitikot Luokka:Vuonna 1875 syntyneet Luokka:Vuonna 1944 kuolleet
Oulun Kauppahotelli

Oulun Kauppahotelli oli hotelli-ravintola, joka sijaitsi Kirkkokadun ja Asemakadun kulmassa Pokkisen kaupunginosassa Oulussa. Rakennus purettiin 1991. Pankinjohtaja J. F. Kerttula rakennutti rakennusmestari J. W. Lillqvistin suunnitteleman uusrenessanssityylisen talon vuonna 1900. Kolmikerroksiseen rakennukseen liittyi Asemakadun suuntainen yksikerroksinen siipirakennus. Rakennuksella oli Kerttulan jälkeen useita omistajia muun muassa Kauppiaiden Osakeyhtiö eli nykyinen Kesko. Liikemies Arvo Lisko osti talon tontteinen vuonna 1936. Lisko avasi alakertaan kahvila-ravintolan, jolle sai anniskeluoikeudet 1939. Lisko laajensi talon kuusikerroksiseksi funktionalistiseksi kaupunkitaloksi. Hän rakennutti ensin yksikerroksisen osan päälle viisi kerrosta vuosina 1938–1939 ja myöhemmin vuosina 1954–1955 kolmikerroksinen osakin laajennettiin kuuteen kerrokseen. Arvo Lisko kuoli vuonna 1956. Hänen jälkeensä kauppahotellia johti ensin hänen vaimonsa Tyyne ja tämän kuoleman jälkeen heidän tyttärensä Liisa Lisko. Pohjois-Pohjanmaan museon vuonna 1994 johtamissa arkeologisissa kaivauksissa löytyi kahden rakennuksen jäänteitä. Toinen löydetyistä kellareista saattoi olla peräisin ennen vuoden 1652 kaupunkipaloa. Oulun teekkariyhdistyksen omistama ravintola Rattori-lupi toimi Kauppahotellin talossa vuosina 1976–1981. == Lähteet == Luokka:Oulun entiset rakennukset ja rakennelmat Luokka:Pokkinen Luokka:Suomen entiset hotellit Luokka:Oulun hotellit
Fiat Fullback

Fiat Fullback on Fiat Professionalin vuosina 2016–2019 valmistama lava- automalli, joka esiteltiin Dubai Motor Show’ssa syksyllä 2015. Fullback on suunniteltu yhteistyössä Mitsubishin kanssa, ja se on käytännössä sama auto kuin Mitsubishi L200. Lähi-idässä mallia myytiin nimellä Ram 1200. Fullbackin moottorina on 2,4-litrainen turbodiesel, jonka sai sekä 150- että 180-hevosvoimaisina versiona. Vetotavaksi oli valittavissa taka- tai neliveto ja vaihteistoksi kuusivaihteinen manuaali tai viisivaihteinen automaatti. Korivaihtoehdot olivat lyhyt, pidennetty sekä miehistöohjaamo. == Moottorivaihtoehdot == Dieselmoottorit 2.4 Valmistusaika: 6/2016– Moottorityyppi: rivimoottori, yhteispaineruiskutus Ahtaminen: turboahdin Sylinterit/venttiilit: 4/16 Iskutilavuus: 2 442 cm³ Suurin teho: 110 kW (150 hv) 132 kW (180 hv) Suurin vääntö (kierrosalueella): 380 Nm 1 500–2 500 430 Nm 2 500 Vetotapa: takaveto Vetotapa (valinnainen): neliveto Vaihteisto: 6-vaihteinen manuaali Vaihteisto (valinnainen): – 5-vaihteinen automaatti Kiihtyvyys 0–100 km/h: 12,2 s 10,2 s Huippunopeus: 169 km/h 179 km/h [177 km/h] Polttoaineenkulutus (100 km, yhdistetty): 6,9 l 6,4 l [7,2 l] Hiilidioksidipäästöt (yhdistetty): – EU-päästönormi: Euro 5 Hakasulkeissa olevat arvot automaattivaihteistolla varustetuilla malleilla == Lähteet == == Aiheesta muualla == Fullback Luokka:Lava-autot Luokka:2010-luvun autot
ChangeGroup

ChangeGroup on brittiläinen valuutanvaihtoyritys, jonka pääkonttori sijaitsee Lontoossa. Yhtiöllä on 120 konttoria lentoasemilla, satamissa ja keskustoissa maailmanlaajuisesti. == Aiheesta muualla == * ChangeGroupin kotisivut Luokka:Brittiläiset yritykset
Haukilampi (Parkano, Aurejärvi)

Haukilampi on Pirkanmaalla Parkanossa Aurejärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Haukilampi on osa Liesijärven valuma-aluetta. == Maantietoa == Lammen pituus on 300 metriä, leveys 250 metriä ja sen pinta-ala on 5,7 hehtaaria. Se sijaitsee laajalla ojitetulla suoalueella ja lampeen on kaitettu yhdeksän suo-ojaa. Siitä laskee vedet eteläistä ojaa pitkin länteen Kynnysharjun kannaksen ylitse. Vedet johdetaan ojia myöten niin, että ne päätyvät lopulta Liesijärveen. Rantaviiva on 900 metriä pitkä ja se on kokonaan suota. Lampi on autio eikä sen rantaan johda tietä. Lammen ohitse kulkee kuitenkin alle 100 metrin päässä seututieltä 332 lähtenyt Karttiperälle johtava tie. == Lähteet == Luokka:Liesijärven valuma-alue (Aurejärven valuma- alue) Luokka:Parkanon järvet
The Great Dalmuti

The Great Dalmuti on perinteiseen kiinalaiseen korttipeliin perustuva tikkipeli. Peli koostuu 80 kortin korttipakasta, joka sisältää 13 eriarvoista korttia. Kortteja on lukumäärältään käänteisesti suhteessa arvoonsa; parhaan arvon kortteja on vain yksi ja alempiarvoisia kortteja aina sitä enemmän, mitä alempiarvoisesta kortista on kyse. Pelissä kisataan suuren Dalmutin roolista, kaikkien pelaajien asettuessa erilaiseen hierarkkiseen arvoasteikkoon, joka määrittää muun muassa pelivuoron. == Palkinnot == * 1995 Mensa Select == Lähteet == ==Aiheesta muualla== * Lautapelit.fi, The Great Dalmuti * Wizards of the Coast, The Great Dalmuti Luokka:Tikkipelit
Kalliala

Kalliala on kylä ja kaupunginosa Sastamalan kaupungissa Pirkanmaalla. Se sijaitsee kaupungin keskustaajaman pohjoislaidalla kolmen kilometrin päässä varsinaisesta keskustasta Rautaveden pohjoisrannalla. Kallialan tunnuspiirteitä ovat Tyrvään Pyhän Olavin kirkko ja historiallinen Kallialan kyläkeskusta. Kallialan kaupunginosa käsittää Kallialan kylän lisäksi tämän lähikylät. Asukkaita kaupunginosassa on noin 600. Kallialan seutu on valtakunnallisesti arvokasta maisema-aluetta. Kallialan kyläkeskusta sijaitsee yhä keskiaikaisella tontillaan ja se on tiheästi rakennettu Tyrvään vanhan kirkon läheisyyteen. Pellot ja haat ympäröivät varsinaista kyläaluetta. Varsinaisen kyläkeskittymän länsipuolella on tiivisti rakennettua taajama- aluetta, joka on osa kaupungin keskustaajamaa. Rautaveden rannalla on useita kesäasuntoja. Tyrvään vanha kirkko sijaitsee Vanhankirkonniemellä, joka muinoin on ollut saari. Perimätiedon mukaan kirkon paikalla oli esihistoriallisella ajalla pakanallinen uhripaikka. Kylän läpi kulkee entinen Turku–Tampere-postitie, jonka varrelle perustettiin kylän ensimmäinen koulu vuonna 1910. Kylässä on ollut maanviljelyksen lisäksi paljon käsityön ammattilaisia, ja nykyään Kallialan alueella on hieman pienteollisuutta, josta merkittävimmät yritykset ovat FinnPelti ja Niemen tehtaat. ==Lähteet== ==Aiheesta muualla== *Kallialan seudun kyläyhdistys Luokka:Tyrvään kylät
Didolodontidae

Didolodontidae on sukupuuttoon kuollut istukkanisäkkäiden heimo ryhmästä Condylarthra tai mahdollisesti Notoungulata. Ne luokiteltiin aiemmin Arctocyoniaan tai Litopternaan. Heimon fossiileja löydettiin Patagoniasta, Argentiinasta ja sen nimesi Florentino Ameghino vuonna 1897. 1900-luvun alkupuoliskolla niitä tutki George Gaylord Simpson. Lahkon Litopterna uskotaan kehittyneen niistä. Ne ovat läheistä sukua heimon Mioclaenidae lajeille. On ehdotettu, että Didolodontidae ja Mioclaenidae muodostaisivat yhdessä Litopternan kanssa lahkon Panameriungulata. Didolodontidaeen kuului useita sukuja, joista tunnetuin on Didolodus. Fossiilit koostuvat pääosin kalloista, leuoista ja hampaiden jäännöksistä. Eläimet olivat keskikokoisia, suunnilleen 60 senttiä pitkiä.Dixon et al., 1992 s. 248 Ne olivat Pohjois-Amerikassa eläneiden Condylarthra-lajien aikalaisia, ja monipuolistuivat kun Etelä- Amerikka ja Antarktis eriytyivät toisistaan. == Suvut == * Asmithwoodwardia * Escribania * Ernestokokenia * Lamegoia * Paulacotoia * Paulogervaisia * Raulvaccia * Salladolodus * Xesmodon * Megacrodon * Lambdaconus * Didolodus == Lähteet == * === Viitteet === Luokka:Esihistorialliset nisäkkäät
Om Konsten at rätt behaga

Om Konsten at rätt behaga (”Oikein miellyttämisen taidosta”) oli Turussa vuonna 1782 ilmestynyt Suomen ensimmäinen aikakauslehti.Suomen lehdistön historia 10, s. 15. Töyry, s. 103. J. C. Frenckellin lesken kirjapainossa painettu ruotsinkielinen Om Konsten at rätt behaga ilmestyi 16 numerona vuoden 1782 helmikuusta kesäkuun loppuun saakka.Töyry, s. 104. Säätyläisnaisille suunnatunTöyry, s. 108. lehden tavoitteena oli antaa elämänohjeita ja käyttäytymisneuvoja kasvatuksellisessa hengessä. Seitsemän ensimmäistä numeroa koostuivat Amo Homines -nimimerkillä esiintyneen toimittajan kirjoittamista artikkeleista, joissa tähdennettiin hyvien ominaisuuksien merkitystä ja opetettiin oikeaa miellyttämisen taitoa. Niiden jälkeen lehdessä julkaistiin kolme opettavaista tarinaa, jotka vahvistivat kirjoittajan artikkeleissaan esittämää sanomaa.Suomen lehdistön historia 10, s. 15, 17. Lehden tekijästä ei ole varmaa tietoa. Päiviö Tommila olettaa, että sen kirjoittaja oli Anders Lizeliuksen poika, pastori Samuel Lizelius, joka seuraavana vuonna toimitti Suomen toista aikakauslehteä Angenäma Sjelfswåldia. Henrik Knifin mukaan lehtien tyyli on täysin erilainen, joten tekijöinä on täytynyt olla eri henkilöt. Henrika Zilliacus-Tikkanen ehdottaa ensimmäisen lehden tekijäksi ruotsalaista Catharina Ahlgrenia, joka aikaisemmin oli toimittanut tukholmalaista naistenlehteä.Töyry, s. 106–107. Om Konsten at rätt behagaa on naistenlehden ohella luonnehdittu moraaliseksi lehdeksi, esseelehdeksi ja kirjelehdeksi. Sen sisältö oli hengeltään moralistinen, näkökulma yhden kirjoittajan ja tekstien muoto kirjeitä muistuttava. Julkaisun välittömiä esikuvia olivat Ruotsissa 1770-luvulla ilmestyneet naisille suunnatut esseelehdet.Töyry, s. 115–117. Lehden vastaanotto jäi ilmeisesti vaisuksi ja sen levikki oli pieni, arviolta alle 200 kappaletta.Töyry, s. 108–109, 131–138. Mahdollisesti tekijä sai ohjelmansa esitetyksi eikä siksi halunnut jatkaa lehden julkaisemista.Suomen lehdistön historia 10, s. 17. Sen lakkaamiseen saattoi vaikuttaa myös kilpailu Porthanin Tidningar Utgifne af et Sällskap i Åbo -lehden kanssa, joka alkoi samaan aikaan ilmestyä uudelleen neljän vuoden tauon jälkeen.Töyry, s. 138. __NOTOC__ ==Lähteet== * * ===Viitteet=== ==Kirjallisuutta== * Om Konsten at rätt behaga. Näköispainos. Helsinki: Helsingin yliopiston kirjasto, 1982. * ==Aiheesta muualla== * Om Konsten at rätt behaga digitoituna kansalliskirjastossa * "Todellisen miellyttämisen taito" Suomessa 150 vuotta sitten, Kansan kuvalehti, 16.06.1934, nro 24, s. 12, Kansalliskirjaston digitaaliset aineistot Luokka:Suomalaiset naistenlehdet Luokka:Suomalaiset ruotsinkieliset aikakauslehdet Luokka:Ilmestymästä lakanneet suomalaiset aikakauslehdet Luokka:Turun media
Powerhouse

Powerhouse voi tarkoittaa ainakin seuraavia: *”Powerhouse”, Raymond Scottin säveltämä kappale *Powerhouse, Deep Purple -yhtyeen kokoelma-albumi vuodelta 1977 *Powerhouse, Mustasch-yhtyeen albumi vuodelta 2005 *Powerhouse Museum, tekniikan museo Sydneyssä
Angenäma Sjelfswåld

Angenäma Sjelfswåld (”Miellyttävä vallattomuus”) oli Turussa vuonna 1783 ilmestynyt, järjestyksessä Suomen toinen aikakauslehti. Sen toimittaja oli Anders Lizeliuksen poika, pastori Samuel Lizelius. Angenäma Sjelfswåld ilmestyi Frenckellin kirjapainosta 24 numerona vuoden 1783 alkupuoliskolla. Edeltäjänsä, Om Konsten at rätt behaga -lehden tavoin se oli lähinnä naisille suunnattu kasvatuksellinen ja moralistinen aikakauslehti, mutta sisälsi etupäässä satiirisia ohjeita pinnallisesta käyttäytymisestä ja ivallisia kuvauksia turkulaisten käytöstavoista. Lehdessä julkaistiin myös ilmoituksia ja kuulutuksia sekä pieniä anekdootteja, epigrammeja ja runoja. Henrik Gabriel Porthanin mukaan Angenäma Sjelfswåld oli kevyt lukemisto, joka miellytti ”kaupungin huonompaa luokkaa”. ==Lähteet== ==Aiheesta muualla== * Angenäma Sjelfswåld. Näköispainos. Helsinki: Helsingin yliopiston kirjasto, 1982. * Angenäma Sjelfswåld digitoituna kansalliskirjastossa Luokka:Suomalaiset ruotsinkieliset aikakauslehdet Luokka:Ilmestymästä lakanneet suomalaiset aikakauslehdet Luokka:1783
Niko Ruokosuo

Niko Ruokosuo (s. 19. lokakuuta 1961 Espoo) on kansainvälinen media-alan johtaja. Valmistuttuaan TKK:lta vuonna 1989 hän aloitti uransa Sanoma OY:ssa, mutta siirtyi jo 1991 kansainvälisiin tehtäviin, ensin vuoteen 1995 asti World Association of Newspapers and News Publishers (WAN-IFRA)n konsultiksi ja tutkimuspäälliköksi ja sieltä Los Angeles Timesiin eri johtotehtäviin 1995–2004. 2008 Ruokosuo palkattiin Saudi Arabian suurimman mediatalon operatiiviseksi johtajaksi, jonka jälkeen hän on toiminut kolmen eri media- alan startupin toimitusjohtajana. Niko Ruokosuo on ideoinut ja lanseerannut sanomalehtialan laajimman laatukilpailun, International Color Quality Clubin ja perustanut kaupunkilehtien myyntiorganisaation Kaupunkiplussan. Niko Ruokosuo on istunut WAN IFRAN Digital Media Awards kilpailun juryssa ja toiminut Kansanivälisen Standardiorganisaation (ISO) graafisen alan komiteassa. Ruokosuo on esiintynyt lukuisissa media-alan konfrensseissa Euroopassa, Aasiassa, Lähi-idässä ja Aasiassa. ==Lähteet== *http://articles.latimes.com/2000/jan/01/news/mn-49581 *http://news.arabnet.me/virtual-car-showroom-abi-sayara/ *http://www.wan- ifra.org/microsites/color-quality-club *http://www.wan- ifra.org/articles/2012/05/18/the-story-of-scoopshot-qa-with-ceo-niko-ruokosuo Luokka:Suomalaiset henkilöt Luokka:Vuonna 1961 syntyneet Luokka:Elävät henkilöt
Aso-jinja

Aso-jinja () on Japanin Kumamoton prefektuurin Asossa sijaitseva šintolainen pyhäkkö. Ensimmäisen paikalle rakennetun pyhäkön uskotaan olevan perustettu vuonna 281, mikä tekee Aso-jinjasta yhden Japanin vanhimmista pyhätöistä. Vuonna 2016 pyhäkön historiallinen rōmon-portti ja haiden eli rukoushalli tuhoutuivat täysin huhtikuun 16. päivän Kumamoton maanjäristyksessä. Aso Jinja 03.jpg|Pyhäkön haiden eli rukoushalli. Aso Jinja 01.jpg|Pyhäkön rōmon eli torniportti. Aso Jinja 09.JPG|Pyhäkön sisäpihan puutarhaa. == Lähteet == == Aiheesta muualla == Luokka:Šintolaiset pyhäköt
From the Pinnacle to the Pit

__NOTOC__ From the Pinnacle to the Pit on hard rock -yhtye Ghostin toinen single vuoden 2015 albumilta Meliora. Se julkaistiin 17. heinäkuuta 2015 levymerkillä Loma Vista. Kappale oli ennakkotilaajille ilmaisladattavissa yhtyeen kotisivuilla.Discogs Siitä julkaistiin myös musiikkivideo. Alun perin kappale vuosi epävirallisesti jo 12. heinäkuuta 2015, joka kuitenkin poistettiin myöhemmin samana päivänä IFPI:n tekemän tekijänoikeusvaatimuksen vuoksi.From the Pinnacle to the Pit – YouTube Kappale julkaistiin myöhemmin virallisesti Spotifyssa. Singlestä julkaistiin myöhemmin myös 7" ja 10" vinyylipainokset. == Kappaleet == === Digitaalinen lataus === # === 7" vinyylipainos === ;A-puoli # ;B-puoli # * Year Zero === 10" vinyylipainos === ;A-puoli # ;B-puoli # * == Lähteet == == Aiheesta muualla == * * Luokka:Ghostin kappaleet Luokka:Vuoden 2015 kappaleet
Majesty

Majesty on hard rock -yhtye Ghostin neljäs single yhtyeen vuoden 2015 albumilta Meliora. Se julkaistiin ilmaislatauksena kaikille albumin ennakkotilaajille 7. elokuuta 2015 levymerkillä Loma Vista.Facebook Majesty == Kappaleet == === Digitaalinen === # === 7" vinyyli === ;A-puoli # ;B-puoli # * Majesty (Live in Montreal 2015) == Lähteet == == Aiheesta muualla == * ”Majesty” discogs.com -sivustolla * Luokka:Vuoden 2015 kappaleet Luokka:Ghostin kappaleet
Natriummolybdaatti

Natriummolybdaatti (Na2MoO4) on natrium- ja molybdaatti-ionien muodostama epäorgaaninen ioniyhdiste. Yhdistettä voidaan käyttää muun muassa pigmenttinä ja pigmenttien valmistukseen, katalyyttinä, lannoitteena ja lisäravinteena. ==Ominaisuudet== Huoneenlämpötilassa natriummolybdaatti on valkoista kiteistä ainetta. Yhdiste liukenee erittäin hyvin veteen. Natriummolybdaatista tunnetaan myös kidevedellisiä muotoja kuten dihydraatti (Na2MoO4·2H2O) ja dekahydraatti (Na2MoO4·10H2O). Kidevesi poistuu näiden yhdisteiden kidehilasta kuumennettaessa noin 100 °C:n lämpötilaan.Roger F. Sebenik, A. Richard Burkin, Robert R. Dorfler, John M. Laferty, Gerhard Leichtfried, Hartmut Meyer-Grünow, Philip C. H. Mitchell, Mark S. Vukasovich, Douglas A. Church, Gary G. Van Riper, James C. Gilliland & Stanley A. Thielke: Molybdenum and Molybdenum Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 17.4.2016 ==Valmistus ja käyttö== Natriummolybdaattia valmistetaan liuottamalla molybdeenitrioksidia natriumhydroksidi- tai natriumkarbonaattiliuokseen noin 50-70 °C:n lämpötilassa. Näin saadaan lähes kylläinen natriummolybdaattiliuos, josta se voidaan kiteyttää. Kiteet erotetaan sentrifugoimalla. :MoO3 \+ 2 NaOH → Na2MoO4 \+ H2O Natriummolybdaattia voidaan käyttää epäorgaanisten molybdeenikromipigmenttien valmistamiseen. Siitä valmistetaan myös eräitä orgaanisia pigmenttejä ja sitä käytetään ftalosyaniiniväriaineiden valmistukseen. Yhdistettä käytetään myös korroosionestoaineena, analyyttisenä reagenssina, muiden molybdeeniyhdisteiden, esimerkiksi polymolybdaattien valmistuksen lähtöaineena ja molybdeenin lähteenä lannoitteissa ja lisäravinteissa.Edward I. Stiefel: Molybdenum Compounds, Kirk-Othmer Encyclopedia of Chemical Technology, John Wiley & Sons, New York, 2011. Viitattu 17.4.2016 ==Lähteet== ==Aiheesta muualla== * Luokka:Molybdeeniyhdisteet Luokka:Natriumyhdisteet
Maikkulan kappeli

Maikkulan kappeli on Oulun Karjasillan seurakunnan kirkko. Kirkko sijaitsee Maikkulan kaupunginosassa. Punatiilinen modernistinen kappeli on valmistunut vuonna 1995. Sen on suunnitellut arkkitehtitoimisto Karhula & Rinne Ky. Kirkkosaliin mahtuu 200 henkeä. Alttaritaulun sijaan alttarin takana on risti. Kappelin sivuseinällä on P. Tolosen maalaus vuodelta 1996. Kirkon urut on tehnyt urkurakentamo Martti Porthan. == Lähteet == == Aiheesta muualla == Luokka:Oulun kirkkorakennukset Luokka:Maikkula Luokka:Suomen kivikirkot
Manish Dayal

Manish Dayal (17. kesäkuuta 1983 Orangeburg, Etelä-Carolina, Yhdysvallat) on yhdysvaltalainen näyttelijä. Hänen syntymänimensä on Manish Patel ja hänen vanhempansa ovat Gujaratista Intiasta.A Night Out With Manish Dayal of ‘The Hundred-Foot Journey’ ==Ura== Hän aloitti näyttelijänuransa 2005.Vanity Fair: Manish Dayal on The Hundred-Foot Journey Hänen uransa tähän asti tunnetuimmat roolit ovat Raj Kherin rooli televisiosarjassa 90210 jossa hän näytteli vuosina 2011-2012 sekä miespääosa elokuvassa Herkullinen elämä (The Hundred- Foot Journey, 2014). Dayal näyttelee vuonna 2018 alkaneessa sairaaladraamasarjassa Resident Devon Praveshin roolia. ==Yksityiselämä== Hänen oikea nimensä on Manish Patel, mutta alkoi käyttää isoisänsä etunimeä Dayal taiteilijanimenä erottuakseen muista intialaisnäyttelijöistä Screen Actors Guildissa.THE JOURNEY OF A LIFETIME: Orangeburg native hits big screen in first leading role Hän asuu nykyisin Los Angelesissa. Discovery Manish Dayal US-Indian actor Manish Dayal lands his dream role opposite Helen Mirren ==Lähteet== ==Aiheesta muualla== * * Manish Dayalin viralliset Facebook-sivut * Manish Dayalin Twitter-tili * Manish Dayalin Instagram Luokka:Yhdysvaltalaiset näyttelijät Luokka:Vuonna 1983 syntyneet Luokka:Elävät henkilöt
Ecuadorin maanjäristys 2016

Ecuadorin maanjäristys 2016 tapahtui Ecuadorin luoteisosassa lauantaina 16. huhtikuuta 2016. 7,8 momenttimagnitudin järistyksessä sai surmansa pitkälti yli 500 ihmistä. Järistyskeskuksen alue oli harvaanasutettua, mutta voimakas järistys aiheutti huomattavia vaurioita suuressa osassa Ecuadoria ja tuntui lähes koko maassa sekä osissa Kolumbiaa. Maanjäristys aiheutti suurinta vahinkoa maan luoteisrannikolla, mutta myös noin 170 kilometrin päässä järistyskeskuksesta sijaitsevassa pääkaupungissa Quitossa ja noin 300 kilometrin päässä sijaitsevassa Guayaquilin kaupungissa. == Maanjäristys == Ecuadorin rannikolle iski lauantai-iltana 16. huhtikuuta 2016 kello 18:58 paikallista aikaa 7,8 momenttimagnitudin maanjäristys. Järistyskeskus sijaitsi Esmeraldasin maakuntannassa 19,2 kilometrin syvyydessä noin 27 kilometriä etelään lähimmästä Muisnen kaupungista ja 70 kilometriä länteen Esmeraldasin kaupungista. Alkuperäistä maanjäristystä seurasi viikon aikana useita jälkijäristyksiä, joista suurin oli voimakkuudeltaan 6,2 magnitudia keskiviikkona 20. huhtikuuta. == Vaikutukset == Maanjäristyksessä kuoli ainakin 646 ja loukkaantui yli 12 500 ihmistä. Järistys aiheutti suuria vaurioita rakennuksille sekä sähkö- ja tieverkostolle suuressa osassa Ecuadoria jättäen tuhansia ihmisiä kodittomaksi ja kymmeniä tuhansia eristyksiin ilman sähköä. Maailman ruokaohjelma WFP ja hyväntekeväisyysjärjestö Oxfam ovat järjestäneet hätäruoka-apua eristyneille alueille. Noin 20 000 ihmistä joutui viettämään yönsä väliaikaisessa hätämajoituksessa vielä 21. huhtikuuta. TERREMOTO_PORTOVIEJO_(26243247350).jpg|Sortunut kerrostalo Portoviejossa Manabín maakunnassa. TERREMOTO MANTA (26405342472).jpg|Tuhoutuneita rakennuksia Manabín Mantassa. VIA_CHONE_(26223552550).jpg|Maanvyöryn sulkema tie Manabín maakunnassa. Puente_de_la_avenida_de_las_Am%C3%A9ricas_ca%C3%ADdo.jpg|Kaatunut ylikulkusilta Guayaquilissa Guayasin maakunnassa PEDERNALES 34 MAV (26511037415).jpg|Ruoka-avun jakoa onnettomuusalueella Pedernalesissa. ==Lähteet== == Aiheesta muualla == Luokka:Vuoden 2016 maanjäristykset Luokka:Maanjäristykset Ecuadorissa
Harjunpää ja rautahuone

Harjunpää ja rautahuone on 2010 ilmestynyt Matti Yrjänä Joensuun viimeiseksi jäänyt romaani. == Juoni == Kirja kertoo kotonaan äitinsä ja "paappansa" luona asuvasta nuorehkosta sairaanhoitajamiehestä, Orvosta, joka saa elantonsa hieromalla. Kotonaan hän yrittää jatkuvasta nöyryyttämisestä huolimatta kärsivällisesti pitää huolta läheisistään ja on tunnustettu sekä pidetty ammattilainen työssään hierojana. Ystävällisen ja miellyttävän Orvon elämällä on kääntöpuolensa. Hän elää iltaisin kaksoiselämää toimimalla salanimillä maksullisena seurana varakkaille naisasiakkaille, toisin sanoen miesprostituoituna. Tapahtumat alkavat tiivistyä, kun keskeltä Helsinkiä sijaitsevasta asunnosta löydetään kuollut, eläessään hyvin toimeentullut yksinasuva keski-ikäinen nainen. Tutkinnassa käy ilmi, että kuolemaan liittyy erittäin raaka rikos. Rikosylikonstaapeli Harjunpää kollegoineen joutuu lähes epätoivoiselta vaikuttavan haasteen eteen, sillä minkäänlaisia johtolankoja syyllisen löytymiseksi ei kovastakaan yrittämisestä huolimatta tahdo löytyä. == Lähteet == Luokka:Vuoden 2010 kirjat Luokka:Suomalaiset rikosromaanit
Saint-Merrin kirkko

thumb|Saint-Merrin kirkon pohjoinen, Stravinsky-aukion puoleinen fasadi. Saint-Merrin kirkko (myös Saint-Merry) on goottilainen kirkko Pariisin 4. arrondissementissa, place Stravinsky -aukion etelälaidalla, korttelin päässä Pompidou-keskuksesta. Kirkon sisäänkäynti on rue Saint-Martinin puolella. Kirkko on saanut nimensä 600-luvulla eläneeltä pyhältä Medericukselta (Médéric, Merri, Merry), joka oli Saint-Martin d’Autunin luostarin apotti Autunissa. Hänet haudattiin 700-luvun alussa Pariisiin ja haudan viereen rakennettiin hänen mukaansa nimetty kappeli.Kaupunkikirjat: Pariisi (suom. Ilkka Rekiaro), s. 107–108. Kuudes, uudistettu painos. WSOY, Helsinki 2009. Alkuteos Travel Guides Paris, julkaistu ensimmäisen kerran Isossa-Britanniassa 1993, Dorling Kindersley Ltd, Lontoo. Nykyisen kirkon päälaiva valmistui vuonna 1520 ja kuori vuonna 1552. Torni lisättiin vuonna 1612.L'église Saint- Merri Paris1900. Viitattu 17.4.2016. Rakennuksen arkkitehtuuri edustaa niin sanottua liekkigotiikkaa ja varsinkin länsipääty on hyvin koristeellinen. Koristeellinen on myös 1700-luvulta peräisin oleva saarnatuoli, jonka suunnittelivat Slodtzin veljekset. Kirkossa toimii nykyisin Halles-Beaubourgin seurakuntakeskus. ==Lähteet== ==Aiheesta muualla== *Seurakuntakeskuksen kotisivu Luokka:Pariisin kirkot
Kawasaki Ki-56

Kawasaki Ki-56 () oli japanilainen kaksimoottorinen kuljetuskone, jota käytettiin toisen maailmansodan aikana. Liittoutuneet tunsivat sen nimellä Thalia. Niitä rakennettiin yhteensä 121 kappaletta vuosien 1940–1943 välillä. ==Tekniset tiedot== ===Yleistä=== Miehistöä koneessa oli neljä; lentäjä, perämies, suunnistaja ja radisti. Matkustajia mahtui korkeintaan 14. Pituutta oli 14,9 metriä ja korkeutta 3,6 metriä. Siipiväli oli 19,96 metriä. Kawasaki Ki-56 painoi tyhjänä 4 672 kiloa ja täyteen lastattuna jopa yli 8 000 kiloa.Encyclopedia of Military Aircraft ===Suorituskyky=== Kawasaki Ki-56:n maksiminopeus on 400 kilometriä tunnissa ja se nousee ilmaan 12 minuutissa 38 sekunnissa. ==Lähteet== *Jackson, Robert. The Encyclopedia of Military Aircraft. Parragon, 2002. ISBN 0-7525-8130-9. === Viitteet === ==Kirjallisuutta== *Francillon, Ph.D., René J. Japanese Aircraft of the Pacific War. Putnam & Company, 1970 (toinen painos 1979). ISBN 0-370-30251-6. Ki-056 Luokka:Sotilaskuljetuskoneet Luokka:1940-luvun kuljetuskoneet
Xinzhou

Xinzhou () on prefektuuritason kaupunki Kiinan Shanxin maakunnan keskipohjoisosassa. Kaupungin pinta-ala on 25 180 neliökilometriä ja väkiluku noin 3,07 miljoonaa (vuonna 2010). Kaupungin keskusta sijaitsee linnuntietä noin 60 kilometriä maakunnan pääkaupunki Taiyuanista pohjoiskoilliseen. Kaupunki rajoittuu pohjoisessa Hohhotin, Shuozhoun ja Datongin, idässä Baodingin ja Shijiazhuangin, etelässä Yangquanin, Taiyuanin ja Lüliangin, sekä lännessä Yulinin prefektuuritason kaupunkeihin. == Hallinnollinen jako == Piirikuntatasolla kaupunki jaetaan yhteen kaupunkipiiriin, yhteen piirikuntatason kaupunkiin ja 12 piirikuntaan. Xinzhoun hallinnollinen jako piirikuntatasolla Xinzhoun hallinnollinen jako piirikuntatasolla Xinzhoun hallinnollinen jako piirikuntatasolla Xinzhoun hallinnollinen jako piirikuntatasolla Xinzhoun hallinnollinen jako piirikuntatasolla Xinzhoun hallinnollinen jako piirikuntatasolla # Nimi Kiinan kirjoitusmerkit Pinyin Väkiluku (2010) Pinta-ala (km²) 1 Xinfu (kaupunkipiiri) 忻府区 Xīnfǔ Qū 544 683 1 975 2 Yuanping (kaupunki) 原平市 Yuánpíng Shì 491 213 2 556 3 Dingxiang 定襄县 Dìngxiāng Xiàn 217 468 860 4 Wutai 五台县 Wǔtái Xiàn 299 391 2 871 5 Daixian (Dain piirikunta) 代县 Dài Xiàn 214 091 1 721 6 Fanshi 繁峙县 Fánshì Xiàn 266 800 2 367 7 Ningwu 宁武县 Níngwǔ Xiàn 161 164 1 936 8 Jingle 静乐县 Jìnglè Xiàn 156 846 2 041 9 Shenchi 神池县 Shénchí Xiàn 106 538 1 458 10 Wuzhai 五寨县 Wǔzhài Xiàn 107 632 1 379 11 Kelan 岢岚县 Kělán Xiàn 84 395 1 985 12 Hequ 河曲县 Héqǔ Xiàn 145 136 1 329 13 Baode 保德县 Bǎodé Xiàn 160 035 994 14 Pianguan 偏关县 Piānguān Xiàn 112 111 1 679 == Galleria == Kuva:Xinzhou Railway Station 2013.08.28 17-57-43.jpg|Xinzhoun rautatieasema. Kuva:山西代县文庙大成殿.JPG|Kungfutselainen temppeli Daixianissa. Kuva:Dingxiang Hongfu Si 2013.08.28 14-54-32.jpg|Hongfu- temppeli Dingxiangissa. Kuva:晨曦中的南禅寺.jpg|Nanchan-temppeli Wutain piirikunnassa, vanhin säilynyt puurakennus Kiinassa. == Lähteet == == Aiheesta muualla == * Travelchinaguide.com: Xinzhou Travel Guide Luokka:Shanxin kaupungit Luokka:Shanxin prefektuurit
Chia (Italia)

Chia (myös Baia di Chia) on kylä Italiassa Sardinian saaren etelärannalla parin tuhannen asukkaan Domus de Marian kunnassa. == Lähteet == ==Aiheesta muualla== *Baia di Chia - kotisivu Luokka:Italian kylät Luokka:Etelä-Sardinian maakunta
Chia

Chia voi tarkoittaa ainakin seuraavia: *chiasalvia (Salvia hispanica), salvioiden sukuun kuuluva kasvilaji, tunnettu chiansiemenistä ==Paikkoja== *Chía, Kolumbia *Chía, Espanja *Chia, Italia ==Nimiä== *italialainen ja espanjalainen sukunimi **Sandro Chia (s. 1946), italialainen maalari ja kuvanveistäjä *kiinalainen sukunimi (myös Xie tai Tse) **Alyssa Chia (s. 1974), taiwanilainen näyttelijä **Amber Chia (s. 1981), malesialainen malli **Danny Chia (s. 1972), malesialainen golfin pelaaja **Eric Chia (1930–2008), malesialainen liikemies **Nelson Chia, singaporelainen näyttelijä ja ohjaaja **Nicholas Chia (1938–2024), singaporelainen katolinen arkkipiispa **Pei-yuan Chia (s. 1939), yhdysvaltalainen liikemies **Steve Chia (s. 1970), singaporelainen poliitikko *Chia voi olla myös etunimi
Orfeus (yhtye)

Orfeus oli 1970-luvun alkupuolella toiminut yhtye. Yhtye soitti aluksi pääasiassa progressiivista rockia, mutta sen musiikkityyli vaihteli uran aikana. Yhtye tunnetaan parhaiten Dave Lindholmin taustayhtyeenä Lindholmin levyillä Musiikkia (1974) ja Lillan (1974). == Historia == Yhtyeen ensimmäisessä kokoonpanossa Hannu 'Kalahande' Salakka (kitara), Hessu Hiekkala (koskettimet), Klaus Stolt (basso) ja Vando Suvanto (rummut). Suvanto vaihtui Zape Leppäseen ja mukaan tuli Muska Babitzin (laulu). Seuraavaksi Salakka vaihtui Janne Ödneriin. Tämän kokoonpanon esitys Pink Floydin kappaleesta "Echoes" tammikuulta 1972 on julkaistu kokoelmalevyllä Jee jee jee. Suomi- rockin arkistoaarteita vuonna 1998 (Siboney 1998). Dave Lindholm liittyi yhtyeeseen syksyllä 1973 ja seuraavana keväänä äänitettiin yhtyeen ensimmäinen albumi Musiikkia (1974). Tässä vaiheessa Ödner jätti yhtyeen. Seuraava levy Lillan (1974) äänitettiin konsertissa yhtyeen toiseksi viimeisellä keikalla heinäkuussa 1974. Yhtyeen loppuaikoina myös Lindholmin veli Calle Lindholm esiintyi välillä yhtyeen kanssa. == Lähteet == * http://www.sjoki.uta.fi/~latvis/yhtyeet/DaveLindholm/musiikkia.html * http://www.sjoki.uta.fi/~latvis/yhtyeet/DaveLindholm/lillan.html Luokka:Dave Lindholmin yhtyeet Luokka:Suomalaiset progressiivisen rockin yhtyeet
Kondenssivesimenetelmä

Kondenssivesimenetelmä on sisäympäristön toksikologiassa käytetty näytteenottotapa, jossa tutkittavan tilan sisäilmasta tiivistetään kosteutta. Saatua kondenssivettä voidaan tutkia esimerkiksi solutoksikologisin keinoin solutesteillä. Ilmankosteus kantaa mukanaan kuiva-ainetta, josta voidaan mitata haitallisten aineiden aikaansaamaa toksisuutta. == Lähteet == Luokka:Sisäympäristön toksikologia
Ruuhijärven koulu

Ruuhijärven koulu on Nastolassa sijaitseva entinen kyläkoulu. Koulu paloi pahoin tulipalossa huhtikuussa 2012. Heinäkuussa 2015 koulua ryhdyttiin kunnostamaan. == Lähteet== Luokka:Nastolan oppilaitokset
Vilppula (täsmennyssivu)

Vilppula voi tarkoittaa seuraavia: == Paikannimenä == * Vilppula, entinen kunta Pirkanmaalla, nykyisin osa Mänttä-Vilppulaa ** Vilppulan rautatieasema, rautatieasema Vilppulassa * Vilppula, Kouvolan kaupunginosa ja kylä Elimäen suuralueella * Vilppula, Kouvolan Korian taajaman ja kylän entinen nimi == Sukunimenä == * Ahti Vilppula (s. 1959), suomalainen liikemies ja toimitusjohtaja * Malmi Vilppula (1911–2000), suomalainen oopperalaulaja * Toivo Vilppula (1888–1941), suomalainen pankkimies ja urheilujohtaja, Työväen Urheiluliiton puheenjohtaja 1928–1937 == Muita merkityksiä == * Miinalaiva Vilppula, Suomen merivoimien alus, käytössä 1918–1944
Calle Lindholm

Carl "Calle" Lindholm (s. 1947) on suomalainen muusikko ja musiikkitoimittaja. Hän soittaa klarinettia, saksofonia, huilua ja kitaraa sekä laulaa. Lindholm julkaisi vuonna 1976 ainoan soololevynsä, lastenlaululevyn Pikkuväen lauluja Love Recordsin kautta. 1980-luvulla hän soitti duona Hessu Hiekkalan kanssa nimellä Helsingfors Café Duo. Duo julkaisi samannimisen albumin vuonna 1982 Parlophonen kautta. Lindholm julkaisi yhdessä veljensä Dave Lindholmin kanssa duolevyn The Blue CD vuonna 2012 TUM recordsin kautta. == Lähteet == * Discogs : Calle Lindholm * TUMrecords.com : Calle and Dave Lindholm Luokka:Suomalaiset muusikot Luokka:Musiikkitoimittajat Luokka:Vuonna 1947 syntyneet Luokka:Elävät henkilöt
Headhunters

Headhunters voi tarkoittaa ainakin seuraavia: * The Headhunters, 1970-luvulla aloittanut jazz-funk-yhtye * Headhunters, suomalainen televisiosarja * Headhunters (Hodejegerne), Morten Tyldumin ohjaama norjalainen elokuva vuodelta 2011. == Katso myös == * Headhunterz, alankomaalainen hardstyle- tuottaja ja DJ * Head Hunters, Herbie Hancockin musiikkialbumi vuodelta 1973.
Samuel Lizelius

Samuel Lizelius (5. marraskuuta 1755 Pöytyä – 14. toukokuuta 1830 Ristiina) oli Ristiinan kirkkoherra ja Suomen ensimmäisten aikakauslehtien toimittaja. Samuel Lizeliuksen isä oli Pöytyän ja Mynämäen kirkkoherra ja ensimmäisen suomenkielisen sanomalehden toimittaja Anders Lizelius. Samuel valmistui ylioppilaaksi vuonna 1772 ja opiskeli sen jälkeen Turun akatemiassa. Vuonna 1778 hän muutti Tukholmaan. Lizelius oli mahdollisesti Suomen ensimmäisen aikakauslehden, vuonna 1782 ilmestyneen Om Konsten at rätt behagan toimittaja. Seuraavana vuonna hän toimitti Angenäma Sjelfswåld -nimistä lehteä. Noihin aikoihin Lizelius lienee saanut valmiiksi myös opintonsa, sillä kesällä 1784 hän toimi isänsä sijaisena Mynämäellä ja seuraavana syksynä hänet nimitettiin Turun jalkaväkirykmentin saarnaajaksi. Vuonna 1789 Lizelius nimitettiin Ristiinan kirkkoherran virkaan. Riitaisana ja omavaltaisena hän joutui pian seurakuntalaisten ja tuomiokapitulin epäsuosioon. Lukuisten valitusten ja huomautusten jälkeen Lizelius pantiin viralta vuonna 1815. Loput elämäänsä hän vietti maatilallaan Ristiinan Mieluanniemellä. ==Lähteet== ==Aiheesta muualla== * Gulin, Lennart. Ristiinan kirkkoherra Samuel Lizelius: ajankuvaus seurakuntaelämästä Savossa 1700-1800-lukujen vaihteessa. Omakustanne, 1993. Luokka:Suomalaiset toimittajat Luokka:Suomen evankelis-luterilaisen kirkon papit Luokka:Vuonna 1755 syntyneet Luokka:Vuonna 1830 kuolleet
Kansan atleetti

Kansan atleetti on pohjoiskorealainen urheilijoiden arvonimi. Se luotiin vuonna 1966. Sen saavat yleensä ne, jotka ovat voittaneet Olympialaisissa tai saaneet maailmanmestaruuden, sillä se on kaikkein arvokkain palkinto, jonka pohjoiskorealainen urheilija voi saada. Arvonimi on läheisesti yhteydessä Pohjois-Korean kansalliseen jalkapallojoukkueeseen. Se luotiin heidän vuoden 1966 FIFA:n Jalkapallon maailmanmestaruuskisojen saavutusten palkitsemiseksi. Maailmanmestaruuskisojen voitot palkitaan arvonimellä sekä oikeudella muuttaa asumaan pääkaupunki Pjongjangiin perheen kanssa. Koska naisten jalkapallojoukkue on menestynyt viime aikoina paremmin, kokeneemmat valmentajat suosivat heidän kanssaan työskentelyä sen sijaan, että he valmentaisivat miesten jalkapallojoukkuetta. Toinen samanlainen palkinto on Arvostettu atleetti. == Historia == Arvonimi otettiin käyttöön 8 lokakuuta 1966 Korkeimman kansanneuvoston päätöksellä. Sen perustamiseen johti Pohjois- Korean kansallisen jalkapallojoukkueen menestys vuoden 1966 jalkapallon maailmanmestaruuskisoissa. Joukkue ylsi neljännesfinaaleihin heinäkuussa. Ensimmäiset urheilijat, jotka palkittiin olivat joukkueen pelaajat Pak Doo-ik ja Shin Yung-kyoo, sekä heidän lisäkseen juoksija Sin Kim-dan. Vuonna 2010 huhuttiin, että jalkapallovalmentaja Kim Jong-hunin arvonimi peruttiin rangaistuksena Portugalia vastaan pelatun pelin häviämisestä saman vuoden maailmanmestaruuskisojen finaaleissa. Cho Dae-wonista tuli ensimmäinen Go:n (koreaksi baduk) pelaaja, joka sai palkinnon vuoden 2013 lokakuussa. Vuoden 2011 joulukuussa noin 200 urheilijaa oli saanut arvonimen niiden 45 vuoden kuluessa palkinnon luomisesta. Ulkomailla asuvat korealaiset ovat myös saaneet arvonimen. Esimerkiksi Hong Chang-su, Jong Tae-se ja An Yong-hak ovat Japanin pohjoiskorealaisia, jotka on nimitetty Kansan atleeteiksi. == Luettelo Kansan atleeteista == *An Yong-hak (jalkapalloilija) *Cho Dae-won (Go:n pelaaja) *Choe Kwang-sok (valmentaja) *Hong Chang-su (nyrkkeilijä) *Hong Un-jong (voimistelija) *Jong Song-ok (maratoonari) *Jong Tae-se (jalkapalloilija) *Kim Chun-phil (valmentaja) *Kim Il (painija) *Kim Jong-hun (jalkapallovalmentaja) *Kim Kuk-hyang (uimahyppääjä) *Kim Myong-nam (painonnostaja) *Ku Yong-jo (nyrkkeilijä) *Kye Sun-hui (judoka) *Mun Ung-jun (taekwondon valmentaja) *Pae Gil-su (voimistelija) *Pak Doo-ik (jalkapalloilija) *Pak Hyon-suk (painonnostaja) *Pak Seung-jin (jalkapallovalmentaja) *Pak Yong-sun (pöytätennis) *Ri Ho-jun (ammunta) *Ri Kum-suk (naisjalkapalloilija) *Ri Song- hui (painonnostaja) *Shin Jong-rim (sukelluksen valmentaja) *Shin Yung-kyoo (jalkapalloilija) *Sin Kim-dan (juoksija) == Katso myös == *Jalkapallon Aasian-mestaruuskilpailut *Jalkapallon naisten maailmanmestaruuskilpailut == Lähteet == Luokka:Pohjoiskorealainen kulttuuri Luokka:Urheilupalkinnot Luokka:Pohjois-Korean urheilu
Kalle Järvinen

Kaarlo Verner ”Kalle” Järvinen (27. maaliskuuta 1903 Jyväskylä – 25. elokuuta 1941 Koirinvaara, Soanlahti)Antti Arponen, Markku Kasila, Vesa-Matti Peltola – He antoivat kaikkensa, s. 230 oli suomalainen yleisurheilija. Hänen päälajinaan oli kuulantyöntö. Järvinen osallistui veljiensä Matin ja Akillesin tapaan Kesäolympialaisiin 1932, jääden kuulantyönnön virallisissa tuloksissa sijalle 12. Olympedia-nettisivuston mukaan tuolloin Tampereen Kisaveikkoja edustanut Järvinen oli 9:s, sillä Los Angelesin kisojen viralliseen raporttiin olivat sijoille 7–14 jääneiden tuloksiksi lipsahtaneet vain kolmannen kierroksen kaaret. 13\. kesäkuuta 1927 Järvinen työnsi ensimmäisenä eurooppalaisena miehenä 15 metriä. Tampereella syntynyt tulos oli 15,17, jolla Järvinen on edelleen viimeisin suomalainen maailmantilaston ykkönen kuulassa. Uran toinen ja samalla viimeinen Suomen ennätys oli 15,92 syyskuun lopulla 1932. Matkaa päivän ikäiseen maailmanennätykseen oli 28 senttiä. Näin lähelle ME:tä ei kukaan kuulamies ole sittemmin päässyt. SM-tasolla Järvinen ylti hopealle 1926, 1927, 1929 ja 1931 sekä pronssille 1928. Jokaisen mitalin aikaan Järvinen edusti eri seuroja. Järvisen seuroja olivat Kouvolan Urheilijat, Turun Urheiluliitto, Viipurin Urheilijat, Helsingin Toverit, Jyväskylän Kisa-Toverit, Tampereen Kisaveikot, Jämsän Kisailijat, sekä viimeisenä seurana Porin Tarmo. Kuulantyönnön ohella Järvinen kisaili muissakin lajeissa. Vuonna 1927 hän kolmiloikkasi 14,21 metriä. Kaksi vuotta myöhemmin syntyivät pituushyppytulos 682 ja kiekonheiton ennätys 43,55 metriä. Toisinaan Järvinen myös paini. == Armeija ja sota-aika == Kalle Järvinen suoritti asepalveluksensa vuosina 1922–1923. Hän oli saanut arestirangaistuksia juopumuksesta ja epäsotilaallisesta käyttäytymisestä. Tällaisista tekijöistä huolimatta hänet kelpuutettiin muutamaa vuotta myöhemmin kanta-aliupseeriksi. Jatkosodassa alikersantti Järvinen kuului 10. Tienhoitokomppaniaan, jossa hänet opittiin tuntemaan hankalana ja äkkipikaisena luonteena. Tämä oli vaikuttamassa siihen, että hänet ampui oma palvelustoveri. Sekä tekijä että uhri olivat vahvasti juopuneita, ja Järvinen oli yrittänyt ampua asetelineestä tempaisemallaan kiväärillä, joka oli kuitenkin lataamaton. Järvisen surmannut sotamies tuomittiin kahdeksaksi vuodeksi kuritushuoneeseen. Kenttäsairaala ei suostunut ottamaan ruumista vastaan, mistä johtuen asetoverit hautasivat Järvisen Ruskealan multiin. Hautakivi on kuitenkin Tampereella Kalevankankaan hautausmaalla. == Muuta == Kalle Järvisen veljet Matti, Akilles ja Yrjö olivat myös urheilijoita. Matin laji oli keihäänheitto, Akilles tuli tunnetuksi kymmenottelijana ja Yrjö myös keihäänheittäjänä. Veljesten isä oli Verner Järvinen, joka oli myös oman aikansa huippu-urheilija. Akilles kuoli niin ikään toisen maailmansodan aikaan lento-onnettomuudessa 7. maaliskuuta 1943. == Lähteet == Luokka:Suomalaiset kuulantyöntäjät Luokka:Suomalaiset henkirikosten uhrit Luokka:Vuonna 1903 syntyneet Luokka:Vuonna 1941 kuolleet
Fluent Progress

Fluent Progress RT Oy (vuosina 2015–2016 Softroi Oy) on suomalainen teknologiayritys, joka on erikoistunut mobiilin työn toiminnanohjaukseen. Fluentin fyysinen toimipiste sijaitsee Joensuussa. Yrityksen liikevaihto on noin 1,5 miljoonaa euroa vuodessa. Fluentin toimitusjohtaja on Risto Jalovaara. Yrityksen hallitukseen kuuluvat Matti Kurki (puheenjohtaja), Risto Jalovaara ja Timo Kohtamäki. == Historia == Fluent perustettiin heinäkuussa 2015 nimellä Softroi Oy eriyttämällä järjestelmätoimittaja FastROI Oy:stä. Fastroin infrapalvelujen liiketoiminta siirtyi kokonaisuudessaan Fluentille. == Tuotteet == Fluent tuottaa ratkaisuja liikkuvan työn ohjaukseen, prosessien digitalisointiin ja raportointiin. Yrityksen tunnetuin tuote on Fluent Kunto, joka on mobiili tiedonkeruu- ja raportointijärjestelmä infran, liikuntapaikkojen ja leikkipaikkojen kunnossapitoon. Tuote on aikaisemmin tunnettu nimellä Softroi Kunto ja FastROI Kunto. Olemassa olevan liiketoiminnan lisäksi Fluent kehittää uutta tuotetta rakennusteollisuuden tarpeisiin. Fluentin rakennusalalle suunnattu Fluent Construction-tuoteperhe sisältää kolme yhdessä tai erikseen käytettävää sovellusta. Tuotannonohjauksen suunnittelutyökalu Fluent Planner ja mobiili tiedonkeräyssovellus Fluent Go! julkaistiin syyskuussa 2017. Lisäksi tuoteperheeseen kuuluu rakennustyömaiden dokumentointiin tarkoitettu Fluent Fix. == Asiakkaat == Yrityksen asiakkaat toimivat teiden kunnossapidossa, kiinteistöhuollossa, puhtaanapidossa sekä rakennusteollisuudessa. == Lähteet == == Aiheesta muualla == * Fluentin verkkosivusto Luokka:Suomalaiset ohjelmistoyritykset
Juan Carlos Unzué

Juan Carlos Unzué (s. 22. huhtikuuta 1967) on espanjalainen jalkapallovalmentaja ja entinen maalivahti. ==Ura pelaajana== Unzué hankki jalkapalloilijan kannuksensa CA Osasunassa, jota hän edusti jo juniorivuosinaan. Maalivahtina pelannut Unzué nousi seuran edustusmiehistöön kaudella 1986/87, mutta oli kakkosmaalivahdin roolissa. Hän siirtyi vuonna 1988 suurseura FC Barcelonaan, jossa oli lähinnä Andoni Zubizarretan varamiehenä. Läpimurtonsa Unzué teki Sevillassa, jossa hän nappasi ykkösmaalivahdin paikan haltuunsa siirryttyään seuraan kaudeksi 1990/91. Hän pelasi viisi kautta Sevillan ykkösmaalivahtina liigassa. Seuran pudottua Segundaan keväällä 1997 Unzué jätti seuran ja siirtyi CD Tenerifeen, josta hän siirtyi kahden kauden jälkeen Real Oviedoon. Unzué pelasi kahden Oviedo- kautensa aikana vain Espanjan cupissa, ja kesällä 2001 hän jätti seuran palaten Osasunaan. Hän pelasi kauden 2001/02 seuran ykkösmaalivahtina.Unzué: Juan Carlos Unzué Labiano BDFutbol. Viitattu 18.4.2016. Unzué lopetti pelaajauransa vuonna 2003.Unzué ready to bow out UEFA. Viitattu 18.4.2016. ==Ura valmentajana== Pelaajauransa jälkeen Unzué palasi FC Barcelonan organisaatioon aloittaen kesällä 2003 seuran maalivahtivalmentajana.JUAN CARLOS UNZUÉ Transfermarkt. Viitattu 18.4.2016. Hän työskenteli Blaugranassa seitsemän vuotta Frank Rijkaardin ja Josep Guardiolan valmennustiimeissä, kunnes kesällä 2010 nousi CD Numancian päävalmentajaksi.Juan Carlos Unzué, el nuevo entrenador del Numancia Futbol de Segunda. Viitattu 18.4.2016. Unzuén alaisuudessa Numancia sijoittui Segundassa kymmenenneksi kaudella 2010/11. Hän palasi kauden jälkeen takaisin Barcelonaan maalivahtivalmentajaksi.Unzué sustituye a Busquets como entrenador de porteros del Barça Marca. Viitattu 18.4.2016. Kesällä 2012 Unzuésta tuli Racing de Santanderin päävalmentaja.Juan Carlos Unzue, nuevo entrenador del Racing de Santander Lavanguardia. Viitattu 18.4.2016. Joukkue kuitenkin purki Unzuén sopimuksen jo elokuussa muutama päivä ennen kauden alkua taloudellisten vaikeuksien vuoksi.El Racing destituye a Unzué Marca. Viitattu 18.4.2016. Kesällä 2013 Unzué jatkoi uraansa Luis Enriquen apulaisvalmentajana Celta Vigossa. Hyvän kauden jälkeen hän siirtyi Enriquen perässä FC Barcelonan apulaisvalmentajaksi.THE COACHING STAFF THAT CHANGED EVERYTHING Grup 14. Viitattu 18.4.2016.FC Barcelona's 2014/15 coaching staff FC Barcelona. Viitattu 18.4.2016. Barcelonassa Enrique ja Unzué luotsasivat joukkueensa kolmen kauden aikana kahteen liigamestaruuteen, kolmesti Espanjan cupin voittajaksi sekä debyyttikaudellaan Mestarien liigan voittoon. Kauden 2016/17 jälkeen Enrique ja Unzué jättivät Barcelonan. Toukokuun lopussa 2017 vahvistettiin, että Unzué palaa kaudeksi 2017/18 Celta Vigon organisaatioon seuran uutena päävalmentajana.Espagne : Juan Carlos Unzué nommé entraîneur du Celta Vigo ==Lähteet== Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Vuonna 1967 syntyneet Luokka:Elävät henkilöt
Ammoniumheptamolybdaatti

Ammoniumheptamolybdaatti ((NH4)6Mo7O24) on ammonium- ja heptamolybdaatti- ionien muodostama epäorgaaninen ioniyhdiste. Yhdistettä käytetään muun muassa korroosionestoaineena, muiden molybdeeniyhdisteiden valmistamiseen, katalyyttinä ja analyyttisenä reagenssina. ==Ominaisuudet== Huoneenlämpötilassa ammoniumheptamolybdaatti on valkoista tai hieman kellertävää tai vihertävää kiteistä ainetta. Yhdiste liukenee veteen sekä happo- ja emäsliuoksiin. Kuumennettaessa ammoniumheptamolybdaattia se hajoaa ammoniakiksi, molybdeenitrioksidiksi ja vedeksi. Ammoniumheptamolybdaatilla on kidevedelliset muodot dihydraatti ((NH4)6Mo7O24·2H2O) ja tetrahydraatti ((NH4)6Mo7O24·4H2O).Edward I. Stiefel: Molybdenum Compounds, Kirk-Othmer Encyclopedia of Chemical Technology, John Wiley & Sons, New York, 2011. Viitattu 18.4.2016Roger F. Sebenik, A. Richard Burkin, Robert R. Dorfler, John M. Laferty, Gerhard Leichtfried, Hartmut Meyer-Grünow, Philip C. H. Mitchell, Mark S. Vukasovich, Douglas A. Church, Gary G. Van Riper, James C. Gilliland & Stanley A. Thielke: Molybdenum and Molybdenum Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 18.4.2016 ==Valmistus ja käyttö== Ammoniumheptamolybdaattia voidaan valmistaa liuottamalla molybdeenitrioksidia ammoniakin vesiliuokseen ja kiteyttämällä muodostunut suola. Ammoniumheptamolybdaattia voidaan käyttää vesiliukoisena ammoniumsuolana muun muassa lannoitteissa, fosfaattien, silikaattien ja arsenaattien pitoisuuden määrittämiseen sekä katalyyttinä ja katalyyttien valmistuksessa. Lisäksi yhdistettä käytetään korroosionestoaineena, lasitteiden ja emalien valmistuksessa, alkaloidien saostamiseen ja palonestoaineena. ==Lähteet== Luokka:Ammoniumyhdisteet Luokka:Molybdeeniyhdisteet
Jonathan Moss

Jonathan Moss (s. 18. lokakuuta 1970 Sunderland) on englantilainen jalkapalloerotuomari. Hän on tuominnut Englannin valioliigassa vuodesta 2011 alkaen. Siviiliammatiltaan Moss on rehtori. The Football Leaguessa Moss teki debyyttinsä jo kaudella 2005–2006.http://www.worldfootball.net/referee_summary/jonathan-moss/1/1/ Englannin valioliigassa hän teki debyyttinsä tammikuussa 2011. Vuonna 2015 hän tuomitsi FA Cupin finaalin Arsenalin ja Aston Villan välillä. Hän on tuominnut myös kaksi FA Youth Cupin finaalia. Moss sai osakseen paljon kritiikkiä huhtikuussa 2016 Leicester Cityn ja West Ham Unitedin välisessä Englannin valioliigan ottelussa.http://yle.fi/urheilu/kyseenalaiset_tuomariratkaisut_hammensivat_leicesterissa_han_halusi_tasoittaa_tilanteen/8817794 Hän tuomitsi otteluissa kevyin perustein Leicesterin Jamie Vardylle ulosajon sekä yhden rangaistuspotkun kummallekin joukkueelle. == Lähteet == Luokka:Englantilaiset jalkapallotuomarit Luokka:Vuonna 1970 syntyneet Luokka:Elävät henkilöt